KLASA: 112-02/21-02/01

URBROJ: 2158-73-01-21-6

Osijek, 18. siječnja 2021.

 **„AKADEMIJA ZA UMJETNOST I KULTURU U OSIJEKU“**

**Sveučilište Josipa Jurja Strossmayera u Osijeku**

**AKADEMIJA ZA UMJETNOST I KULTURU U OSIJEKU**

**raspisuje**

**NATJEČAJ**

**Za izbor**

1. **jednog (1) nastavnika/nastavnice u naslovno umjetničko-nastavno zvanje docenta iz Umjetničkog područja, umjetničkog polja likovne umjetnosti, umjetnička grana likovna pedagogija**
2. **jednog (1) suradnika/suradnice u naslovno suradničko zvanje asistenta iz znanstvenog područja Humanističkih znanosti, znanstvenog polja filologija, znanstvene grane romanistika i anglistika i teorija i povijest književnosti**
3. **jednog (1) nastavnika/nastavnice u naslovno nastavno zvanje umjetničkog suradnika** **iz Umjetničkog područja, umjetničkog polja plesna umjetnost i umjetnost pokreta, umjetničke grane scensko kretanje**

Svi pristupnici Natječaja moraju ispunjavati opće uvjete propisane Zakonom o radu („Narodne novine broj: 93/14., 127/17.. i 98/19.).

Pristupnici Natječaja pored uvjeta propisanih člancima 43., 92., 94., 97. i 98. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 02/07.- Odluka USRH, 46/07., 45/09., 63/11., 94/13., 139/13., 101/14 – Odluka USRH, 60/15, - Odluka USRH i 131/17.), obvezni su ispunjavati uvjete propisane člancima 186., 196., i 198. Statuta Sveučilišta Josipa Jurja Strossmayera u Osijeku – pročišćeni tekst i člancima 90., 91., 92., 96., 99. i 101. Statuta Akademije za umjetnost i kulturu u Osijeku, te člancima 3., 4., 8., 9., 26., 41. i 44. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku.

Zakon o znanstvenoj djelatnosti i visokom obrazovanju, Statut Sveučilišta Josipa Jurja Strossmayera u Osijeku – pročišćeni tekst, Statut Akademije za umjetnost i kulturu u Osijeku, te Pravilnik o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku objavljeni su na mrežnim stranicama Akademije za umjetnost i kulturu u sastavu Sveučilišta Josipa Jurja Strossmayera u Osijeku i Sveučilišta Josipa Jurja Strossmayera u Osijeku <http://www.aukos.unios.hr/> i <http://www.unios.hr/>.

Uz prijavu za natječaj pristupnici Natječaja pod točkom **1.** obvezni su priložiti dokumentaciju prema **obrascu 7. – *Prijava na natječaj za izbor u naslovno znanstveno/umjetničko-nastavno, nastavno i suradničko zvanje*** i prema **Obrascu br.2 - Prijava na natječaj za izbor u znanstveno-nastavno/umjetničko- nastavno zvanje i odgovarajuće radno mjesto**. Pristupnici natječaja pod točkom **2.** obvezni su priložiti dokumentaciju prema **obrascu 7. – *Prijava na natječaj za izbor u naslovno znanstveno/umjetničko-nastavno, nastavno i suradničko zvanje*** i **Obrascu br. 4**. ***– Prijava na natječaj za izbor u suradničko zvanje asistenta i radno mjesto asistenta***.Pristupnici Natječaja pod točkom **3.** obvezni su priložiti dokumentaciju prema **obrascu 7. – *Prijava na natječaj za izbor u naslovno znanstveno/umjetničko-nastavno, nastavno i suradničko zvanje*** i **Obrascu br. 3. *– Prijava na natječaj za izbor u nastavno zvanje i odgovarajuće radno mjesto.***

Pristupnici Natječaja pod Obrasci su objavljeni na mrežnoj stranici Akademije za umjetnost i kulturu u sastavu Sveučilišta Josipa Jurja Strossmayera u Osijeku, a mogu se podići i u Tajništvu Akademije.

Dokumentacija uz prijavu na Natječaj predaje se u dva (2) primjerka, osim radova (od kojih jedan originalni) i u elektroničkom obliku na CD-u u DOC. i PDF formatu.

Za pristupnike Natječaja koji su strani državljani potrebno je priložiti dokaz o poznavanju hrvatskog jezika u skladu sa Zajedničkim europskim referentnim okvirom za jezike **napredno znanje (C2)**.

Na natječaj se, pod jednakim uvjetima, mogu prijaviti osobe oba spola.

Prijave na Natječaj pod točkama **1., 2.** i **3.** s dokumentacijom podnose se u roku od **osam (8) dana** od dana objave Natječaja na adresu: **Akademija za umjetnost i kulturu u Osijeku, Sveučilište Josipa Jurja Strossmayera u Osijeku, Kralja Petra Svačića 1/F, 31000 Osijek, s naznakom „Točka 1. natječaja – naslovni docent“, naznakom „Točka 2. natječaja – naslovni asistent“ i naznakom „Točka 3. natječaja – naslovni umjetnički suradnik“.**

Nepotpune i nepravodobne prijave neće se razmatrati.

Svi pristupnici Natječaja obavještavaju se o rezultatima Natječaja najkasnije u roku od 15 dana od dana njegova dovršetka.

Akademija za umjetnost i kulturu u sastavu Sveučilišta Josipa Jurja Strossmayera u Osijeku zadržava pravo obavijestiti sve prijavljene kandidate i putem elektroničke pošte.

Prijavom na ovaj Natječaj kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka, te o stavljanju izvan snage Direktive 95/46/EZ (Opća uredba o zaštiti podataka).

Svi pristupnici Natječaja moraju u natječajnoj dokumentaciji dostaviti potpisani obrazac Privole za prikupljanje i obradu osobnih podataka u svrhu natječaja koja je objavljena na mrežnim stranicama Akademije za umjetnost i kulturu u sastavu Sveučilišta Josipa Jurja Strossmayera u Osijeku.

Poveznica Akademije na kojoj je navedeni Obrazac je <http://www.uaos.unios.hr/wp-content/uploads/2019/08/PRIVOLA.docx> , a može se podići i u Tajništvu Akademije.

### Sveučilište Josipa Jurja Strossmayera u Osijeku

**Akademija za umjetnost i kulturu u Osijeku**